b'\n_START_ARTICLE_\nSamogovor\n_START_PARAGRAPH_\nSamogovor ali monolog je zaupen pogovor dramske osebe same s seboj. Je izpoved, ki je namenjena neposredno gledalcu. Dramska oseba se pogovarja s svojim notranjim svetom, v katerem se ka\xc5\xbeejo protislovja, ali pa se z monologom neposredno odziva na zunanje dogajanje._NEWLINE_V dramatiki druge polovice dvajsetega stoletja (Bernard-Marie Kolt\xc3\xa8s, Elfriede Jelinek, Heiner M\xc3\xbcller, Sarah Kane), v t. i. ne ve\xc4\x8d dramskih gledali\xc5\xa1kih besedilih in postdramskem gledali\xc5\xa1\xc4\x8du samogovor ali kvazimonolog velikokrat zamenja dialog, ki je v krizi.'